
Către

BIROUL PERMANENT AL

CAMEREI DEPUTAŢILOR


Vă înaintăm, alăturat, Raportul comun asupra propunerii legislative pentru modificarea art.56 şi art.71 din Legea administraţiei publice locale nr.215/2001, republicată, trimisă Comisiei pentru administraţie publică, amenajarea teritoriului şi echilibru ecologic şi Comisiei juridice, de disciplină şi imunităţi pentru dezbatere în fond cu adresa nr. Pl.x 50 din 21 februarie 2011.


PREŞEDINTE,



PREŞEDINTE,


        Sulfina BARBU



Daniel BUDA

RAPORT COMUN
asupra propunerii legislative pentru modificarea art.56 şi art.71 din Legea administraţiei publice locale nr.215/2001, republicată

În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia pentru administraţie publică, amenajarea teritoriului şi echilibru ecologic şi Comisia juridică, de disciplină şi imunităţi au fost sesizate, spre dezbatere, în fond, în procedură obişnuită, cu propunerea legislativă pentru modificarea art.56 şi art.71 din Legea administraţiei publice locale nr.215/2001, republicată, trimisă cu adresa nr.Pl.x 50 din 21 februarie 2010 şi înregistrată cu nr. 26/35 din 22 februarie 2011 respectiv, nr.31/  din 22 februarie 2011. 
Conform dispoziţiilor art.75 din Constituţia României, republicată şi ale art. 92 alin. (9) pct.2 din Regulamentul Camerei Deputaţilor, republicat, prima Cameră sesizată este Camera Deputaţilor. 

Consiliul Legislativ a avizat favorabil propunerea legislativă, conform avizului nr.1267 din 25.11.2010.
Guvernul nu susţine adoptarea acestei propunerii legislative (nr.2772/DPSG/8.10.1010). 
Propunerea legislativă are ca obiect de reglementare pentru modificarea art.56 şi art.71 din Legea administraţiei publice locale nr.215/2001, în sensul introducerii unui termen de 48 de ore până la împlinirea căruia instanţa de judecată comunică prefectului măsura arestării preventive dispusă pentru un consilier sau un primar.


Potrivit Expunerii de motive, se doreşte instituirea obligaţiei prefectului de a constata, în termen de 48 de ore, suspendarea din funcţie a consilierului, respectiv primarului, ca urmare a comunicării de către instanţa de judecată a măsurii arestării preventive.


Acest scop însă, nu este realizat prin proiect, deoarece din redactarea propusă, termenul de 48 de ore vizează obligaţia instanţei de judecată de a comunica măsura arestării preventive, şi nu termenul în care prefectul, prin ordin, constată suspendarea mandatului consilierului, respectiv a primarului.

În aceste condiţii, teza a doua de la art.56 alin.(1) şi art.71 alin.(1) trebuie modificată, în partea finală, prin precizarea termenului în care ordinul prefectului trebuie emis, textul rămânând nemodificat în ceea ce priveşte comunicarea de îndată, către prefect, a măsurii arestării preventive de instanţa de judecată.
În conformitate cu prevederile art. 61 şi art.63 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic şi Comisia juridică, de disciplină şi imunităţi au examinat propunerea legislativă sus menţionată, în şedinţe separate. Membrii Comisiei pentru administraţie publică, amenajarea teritoriului şi echilibru ecologic au examinat propunerea legislativă sus menţionată, în şedinţa din 1 martie 2011. Membrii Comisiei juridice, de disciplină şi imunităţi au examinat propunerea legislativă sus menţionată, în şedinţa din martie 2011.

Din numărul total de 31 membri ai Comisiei pentru administraţie publică, amenajarea teritoriului şi echilibru ecologic  au participat la dezbateri 24 deputaţi. Din numărul total de 27 membri ai Comisiei juridice, de disciplină şi imunităţi au participat la dezbateri 21 deputaţi.


La dezbateri a participat, în calitate de invitat, conform prevederilor art.54 şi 55 din Regulamentul Camerei Deputaţilor, republicat, doamna Irina Alexe – şef departament din cadrul Ministerului Administraţiei şi Internelor


În urma examinării intervenţiei legislative şi a opiniilor exprimate de către membrii celor două Comisii, s-a hotărât, cu unanimitate de voturi, să se supună plenului Camerei Deputaţilor, respingerea  propunerii legislative pentru modificarea şi completarea art.9 din Legea nr.393/2004 privind Statutul aleşilor locali.

În raport de obiectul şi conţinutul său, propunerea legislativă  face parte din categoria legilor organice.
           PREŞEDINTE,                           PREŞEDINTE,                                                                                   

                  Sulfina BARBU


        Daniel BUDA




    SECRETAR,    



SECRETAR,    
        

Gheorghe CIOCAN                   Gabriel ANDRONACHE
Consilier, Sofia Chelaru



Consilier, Paul Şerban
